***Deodium*** ir 2009. gadā Rīgā izveidota *blackened death* metāla grupa, par kuras oficiālo izlaiduma gadu tiek uzskatīts 2011. gads, kad grupa pirmo reizi kāpa uz skatuves.
Līdz šim grupa izdevusi trīs pilna izmēra studijas albumus un vienu mazalbumu. Visi albumi iedziedāti latviešu valodā.

Nosaukums
---------

Grupas nosaukuma izvēli vēlākā intervijā viens no tās izveidotājiem Atis Tiltiņš skaidroja šādi:

>  Vēlējāmies vārdu, kas nav tipisks anglisks un nemanāms, tāpēc palīgā tika ņemta latīņu valoda, no kuras nāca divi vārdi: *Deous* — dievs un *Odium* — Naids. Saīsinot vārdus sanāca „DE ODIUM" jeb „Dieva Naids".
> 
> 
>  — Atis Tiltiņš
> 
>

Vēsture
-------

### Pirmsākumi

2008. gadā dalībniekiem radās doma, ka jādibina grupa. Šīs domas pamudināti, Brūss Kalniņš, Jānis Tiltiņš, Atis Tiltiņš un Mārtiņš Vanags sāka mācīties spēlēt mūzikas instrumentus. 2009. gadā notika pirmie mēģinājumi, līdz ar to tur meklējami grupas pirmsākumi.

2010. gadā grupa pieņēma pāris svarīgus lēmumus: Mārtiņš Vanags nomainīja basu uz balsi, aizstājot pie mikrofona Kārli Arāju, kurš turpināja grupas menedžēšanu līdz 2012. gadam, un grupai tika pievienots Mārtiņš Skuja pie basa stīgām.

2011. gadā grupa pirmo reizi kāpa uz skatuves. Tas tiek uzskatīts par grupas oficiālo izlaiduma gadu.

### Saules kalpi

2012. gada 5. oktobrī izdevniecība *P3lican Partisans* izdeva *Deodium* debijas mazalbumu „Saules kalpi". Albums ierakstīts *KS records*, bet albuma vāku veidoja grupas ritma ģitārists un toreizējais piedziedātājs Jānis Tiltiņš. Pēc tam *Deodium* devās albuma atvēršanas tūrē „Saules kalpi" ar koncertiem 2012. gada 20. decembrī Jelgavas bārā „Melno Cepurīšu Balerijā", 2013. gada 18. janvārī Rīgas klubā *Nabaklab* un 2013. gada 26. janvārī Liepājas klubā *Fontaine Palace*.

2013. gada 22. februārī grupa kategorijā „Gada debija" saņēma Latvijas Metālmūzikas gada balvu. kas tika pasniegta klubā "Melnā Piektdiena".

### Grēks. Važas. Brīve

2014. gada 30. augustā grupa izdeva savu otro studijas albumu un pirmo pilna garuma studijas albumu „Grēks. Važas. Brīve.", ko veido trīs daļas, kas attiecīgi parādās nosaukumā. Tāpat kā „Saules kalpi", albums tika ierakstīts *KS records,* un albuma vāku veidoja Jānis Tiltiņš*.* Sekoja albuma atvēršanas tūre ar koncertiem Jelgavā, Liepājā un Rīgā. Albums kategorijā „Gada albums" bija nominēts Latvijas Metālmūzikas gada balvai.

2015. gada vasarā albuma „Grēks. Važas. Brīve." dziesma „Aizliegtais Auglis" tika iekļauta grupas Inokentijs Mārpls līdera un radio personības Raimonds Lagimova jeb Dambja apkoptajā izlasē „Latvijas Metāls". *Deodium* uzstājās arī metāla izlases prezentācijas koncertā klubā „Nabaklab".

2017. gadā grupas vokālists Mārtiņš Vanags pameta grupu un metāla skatuvi, un galveno balsi pārņēma līdzšinējais bekvokālists Jānis Tiltiņš, turpinot spēlēt arī ģitāru, savukārt fona vokālu uzņēmās basists Mārtiņš Skuja. Līdz ar šīm pārmaiņām grupa arī mainīja stilu — apzināja *black* un *death* metālu, mērķtiecigi attālinājās no pirmajos albumos jūtāmā *pagan* un *battle* metāla, kā arī centās panākt „netīrāku un dzīvāku skaņu".

### Gaismogs

2021. gada 29. oktobrī tika izdots grupas trešais albums „Gaismogs". Pats albums ierakstīts jau 2019. gadā *Hodila Records,* bet albuma prezentācija tika atlikta COVID-19 pandēmijas dēļ. Albuma vāka un grāmatiņas dizainu veidojis vokālists/ģitārists Jānis Tiltiņš, un par albuma nosaukuma vēstnesi kalpo citāts no Ilonas Leimanes 1946. gada grāmatas „Vadātājs":

>  Tikai tas, kura kājas ir striegušas bezdibeni, tikai tas, kurš vērpies mutuļojošā atvarā, un tikai tas, kurš rūdījies izmisuma un sāpju smeldzē, iegūst to gaismogu, kas viņu jau iztālēm atšķir no pārējiem. 
> 
> 
> Šis gaismogs ir tā cilvēka daļa, kas viņā ir viņa paša un nepieder ne viņa vecākiem, ne tai garajai senču virknei, kas stāv aiz viņa.
> 
> 
>  —  I. Leimane
> 
> 

Albumā dziesmas numurētas ar romiešu cipariem, un nosaukumu vietā katrai dziesmai veltīta trīsrinde. Pēc albuma izlaišanas *Deodium* devās albuma prezentācijas koncertos uz Kauņu, Tallinu un Valgu.

Latvijā albums tika prezentēts 2022. gada 21. maijā uz Tallinas kvartāla "Tu jau zini kur" skatuves. Prezentācijas koncerts tika apvienots ar grupas 10. gadu svinībām kopš pirmā koncerta 2011. gadā.

2023. gada janvārī albums iegūst balvu Latvijas Metālmūzikas gada balvas kategorijā 2021. gada „Gada albums", kas tika pasniegta klubā "Melnā Piektdiena".

2023. gada pavasarī albuma „Gaismogs" dziesma "Gaismogs V" iekļauta grupas Inokentijs Mārpls līdera un radio personības Raimonds Lagimova jeb Dambja apkoptajā izlasē „Latvijas Metāls III". *Deodium* uzstājās arī metāla izlases prezentācijas koncertā peldošajā mākslas centrā "Noass".

### Maldupe

2023. gada 26. septembrī tika izdots grupas ceturtais albums „Maldupe". 

Albuma prezentācijas koncerts norisinājās 29. septembrī "Tu jau zini kur" Tallinas kvartālā. Pēc koncerta grupa devās tūrē uz Poliju un Čehiju kopā ar grupu Yomi.

Dalībnieki
----------

* Jānis Tiltiņš — ģitāra (2009—pašlaik), piedziedama balss (2009—2017), balss (2017—pašlaik)
* Brūss Kalniņš — bungas (2009—pašlaik)
* Atis Tiltiņš — ģitāra (2009—pašlaik), piedziedama balss (2023—pašlaik)
* Mārtiņš Skuja — basģitāra (2010—pašlaik), piedziedama balss (2017—pašlaik)

### Bijušie dalībnieki

* Kārlis Arājs — balss (2009—2010)
* Mārtiņš Vanags — basģitāra (2009—2010), balss (2010—2017)

### Laika skala

Diskogrāfija
------------

| Gads | Vāks | Nosaukums | Izdevējs |
| --- | --- | --- | --- |
| 2012 |  | Saules kalpi (mazalbums) | *P3lican Partisans* |
| 2014 |  | Grēks. Važas. Brīve. | Pašizdots |
| 2021 |  | Gaismogs | Pašizdots |
| 2023 |  | Maldupe | Pašizdots |

Atsauces
--------

1. ↑  «Deodium – ritmiski, neforsēti, patriotiski». *easyget.lv*. 2012. gada 28. maijs. Arhivēts no oriģināla, laiks: 2013. gada 7. aprīlī. Skatīts: 2018. gada 21. septembrī.
2. 1 2  «Deodium – ritmiski, neforsēti, patriotiski». *easyget.lv*. 2013-04-07. Arhivēts no oriģināla, laiks: 2013-04-07. Skatīts: 2021-11-22.
3. ↑  «Jaunās paaudzes latviešu metālisti „Deodium" izdod EP». *tvnet.lv*. 2012. gada 11. decembris. Skatīts: 2018. gada 23. septembrī.
4. ↑  «Deodium laiž klajā EP „Saules kalpi"». *easyget.lv*. 2012. gada 11. decembris. Arhivēts no oriģināla, laiks: 2013. gada 4. aprīlī. Skatīts: 2018. gada 23. septembrī.
5. ↑  Laura Danberga. «Deodium „Saules kalpu" prezentācijas tūre „Saules kalpi"». alternative.lv, 2013. gada 7. janvāris. Skatīts: 2018. gada 23. septembrī.
6. ↑  «„Deodium" aicina uz koncertu Nabaklab». *easyget.lv*. 2013. gada 7. janvāris. Arhivēts no oriģināla, laiks: 2013. gada 4. aprīlī. Skatīts: 2018. gada 23. septembrī.
7. ↑  «*Saules kalpu* tūre noslēdzas *Fontaine Palace*». Kultūras Diena. 2013. gada 23. janvāris. Skatīts: 2018. gada 23. septembrī.
8. ↑  «Deodium debijas EP veicināšanas koncerttūri noslēgs Liepājā». *easyget.lv*. 2013. gada 22. janvāris. Skatīts: 2018. gada 23. septembrī.[novecojusi saite]
9. ↑  «Metāla gada balvā dominē Frailty un Sanctimony». alternative.lv. 2014. gada 23. februāris. Skatīts: 2018. gada 22. septembrī.
10. ↑  «Deodium aicina uz jaunā albuma prezentāciju klubā Depo». alternative.lv. 2014. gada 13. oktobris. Skatīts: 2018. gada 22. septembrī.
11. ↑  «Smagie metālisti 'Deodium' sestdien dārdinās 'Depo'». Delfi. 2014. gada 15. oktobris. Skatīts: 2018. gada 23. septembrī.
12. ↑  «Latviešu metālisti „Deodium" prezentēs albumu „Grēks. Važas. Brīve"». *tvnet.lv*. 2014. gada 18. oktobris. Skatīts: 2018. gada 23. septembrī.
13. ↑  «Sākas Latvijas Metālmūzikas Gada balvas balsošana». Delfi. 2015. gada 6. janvāris. Skatīts: 2018. gada 23. septembrī.
14. ↑  «Nobalso par labāko pašmāju metālmūzikas albumu!». *tvnet.lv*. 2015. gada 6. janvāris. Skatīts: 2018. gada 23. septembrī.
15. ↑  Veidne:Laikraksts atsauce
16. 1 2  «Grupa "Deodium" izdevusi trešo albumu "Gaismogs"». *naba.lsm.lv*. Skatīts: 2021-11-22.
17. ↑  «Black/death metāla grupa Deodium izdod savu trešo albumu "Gaismogs"». Latvijas Rokmūzikas Asociācija. 2021-11-09. Skatīts: 2021-11-22.
18. ↑  «Deodium - Deodium atjaunināja savu titulattēlu.». *www.facebook.com*. Skatīts: 2021-11-22.
19. ↑  «"Deodium" beidzot tiek pie savas jubilejas svinībām Tallinas kvartālā». *nra.lv* (latviešu). Skatīts: 2022-08-01.
20. ↑  «Latvijas Metālmūzikas gada balvā triumfē "Ryvendir", "Deodium" un Māra». *nra.lv* (latviešu). Skatīts: 2023-05-16.
21. ↑  Delfi. «Koncertā prezentēs jauno metālmūzikas izlasi 'Latvijas Metāls 3'». *kultura.delfi.lv* (latviešu), 2023-05-10. Skatīts: 2023-05-16.
22. ↑  «Pašmāju smagmūziķi "Deodium" nobrieduši atrādīt savu jaunāko albumu». *nra.lv* (latviešu). Skatīts: 2023-10-17.
23. ↑  «Vārnu laiks. Vasaras atskats, rudens ieskats un intervija ar "Deodium"». 16.09.2023. Skatīts: 16.10.2023.
24. ↑  «Bitīt matos. "Deodium" izdod jaunu albumu "Maldupe"». 24.09.2023. Skatīts: 16.10.2023.

Ārējās saites
-------------

* 

* *Facebook* profils
* *Instagram* profils
* *Bandcamp* lapa
* *Youtube* lapa
* *Spotify* lapa
* Draugiem.lv lapa